Publication: Magyar Közlöny
Issue: MK-2000-30 (Year: 2000, Number: 30)
Era: 1990-2004
Section: az 1995. évi C. törvényhez
Paragraph Index: 1388

az 1995. évi C. törvényhez A nem kereskedelmi forgalom egyes szabályai 1. 159 Nem kereskedelmi mennyiségű a vámáru behozatala, illetve áru kivitele a természetes személy által külföldről behozott, külföldre kivitelre kerülő, valamint részére fuvarozó vagy posta közreműködésével külföldről ellenszolgáltatás nélkül beküldött, illetőleg megbízásból — fuvarozó vagy posta közreműködésével — külföldre ellenszolgáltatás nélkül kivitelre kerülő alábbi mennyiségben: — szeszes italok: 1 liter szeszes ital, és 1 liter bor, és 5 liter sör — dohánygyártmány: 500 db szivarka, vagy 100 db szivar vagy 500 g dohány — kávé, tea, kakaó, továbbá valamennyi fűszernövény és keveréke — kivéve a fűszerpaprika és keveréke — 1-1 kg — egyéb árukból: 5 000 Ft-ig fajtánként 10 db 20 000 Ft-ig fajtánként 5 db 50 000 Ft-ig fajtánként 2 db 50 000 Ft felett fajtánként 1 db — gépjármű: családonként 1 db/év Az itt felsorolt „egyéb áruk”-ra meghatározott mennyiségi korlátozás az áru kivitele esetén csak akkor érvényesül, ha azok kereskedelmi forgalmára mennyiségi korlátozást tartalmazó előírás van hatályban. 2. 160 Az e törvény végrehajtási rendeletében rögzített értékhatárt meghaladó egyedi értékű vámáruk/áruk — a 3. pontban említett kivétellel — csak akkor vámkezelhetők, ha azokra az áruknak, szolgáltatásoknak és anyagi értéket képviselő jogoknak a kiviteléről és behozataláról, illetve az ezekkel kapcsolatos tevékenységi engedélyezésről szóló jogszabályok nem tartalmaznak korlátozó feltételeket, továbbá, ha azok forgalmára mennyiségi korlátozást tartalmazó egyéb előírások nincsenek hatályban. Az ilyen jogcímen vámkezelt vámárukra a kereskedelmi forgalomban érvényes vámterheket kell kiszabni. Az e pont alapján természetes személy részére vámkezelt vámáruk mennyisége sem haladhatja meg az 1. pontban, illetve e törvény egyéb rendelkezéseiben rögzített mennyiségi keretet. 3.161 A nem kereskedelmi forgalomban behozott gépjárművet a kereskedelmi forgalomban érvényes vámteherrel kell vámkezelni.

Source: https://magyarkozlony.hu/hivatalos-lapok/d8fb63e1a3b61227bfcace6226a183c9b09c8e62/dokumentumok/18647c16514f04b85b8c6daa6760781a3f6cc132/letoltes